stanford-oval/wikipedia huggingface dataset:
Roberto Romano

| Roberto Romano> Henkilötiedot |
| --- | --- |
Syntynyt: 10. lokakuuta 1962 (ikä 62) Montreal, Quebec
Kansalaisuus:   Kanada  Italia
Jääkiekkoilija
Pelipaikka:  maalivahti
Hanska:  vasen
Pituus:  168 cm
Paino:  77 kg
Pelinumero:  30
Pelaajaura
Pääsarjaura:  1979–1994
Aik. seurat:  Pittsburgh Penguins, Boston Bruins, HC Merano, HC Bolzano, Milano Devils
Roberto Romano (s. 10. lokakuuta 1962 Montreal, Quebec, Kanada) on kanadalais-italialainen entinen jääkiekkomaalivahti, joka pelasi NHL:ssa kaikkiaan 126 ottelua vuosina 1982-1994.
Ura > Junioriliigassa

Romano aloitti QMJHL-junioriliigan Quebec Rempartsin joukkueessa kaudella 1979-80 vallaten heti joukkueensa ykkösmaalivahdin paikan. Romano pelasi Quebecissa kaksi täyttä kautta ja ehti aloittamaan kolmannenkin ennen kuin siirtyi saman liigan Hull Olympiquesiin. Kaikkiaan Romanolle kertyi kolmella QMJHL-kaudellaan 168 ottelua. Viimeisellä kaudellaan Hullissa hänet valittiin liigan tähdistöjoukkueen maalivahdiksi.
Ura > Aikuisten sarjoissa

Juniorivuosien jälkeen Romano solmi varaamattomana vapaana agenttina sopimuksen NHL-seura Pittsburgh Penguinsin kanssa kaudelle 1982-83. Ensimmäinen kausi meni varsin pitkälti Penguinsin AHL-farmijoukkue Baltimore Skipjacksin riveissä ja Romano pääsi jäälle vain kolmessa NHL-ottelussa jotka kaikki päättyivät tappiollisesti. Romanon päästettyjen maalien keskiarvo oli järkyttävä 6.97.
Seuraavallakin kaudella pelipaikka löytyi pääsääntöisesti AHL-liigasta, mutta tällä kertaa vastuuta Penguinsin riveissä tuli jo 18 ottelun verran. Baltimoren riveissä Romano pääsi pelaamaan myös pudotuspelejä, mutta tie nousi pystyyn AHL:n pudotuspelien toisella kierroksella.
Kaudella 1984-85 Romano pääsi Pittsburghissa kakkosvahdin asemaan ja pelasi Denis Herronin takana 31 ottelussa. 31 ottelusta Romano voitti 9 ja kauden päätteeksi maalikeskiarvo ja torjuntaprosentti olivat joukkueen parhaat.
Kaudella 1985-86 Romano pelasi koko kauden NHL:ssa ja oli Pittsburghin maalivahdeista eniten pelaava. Pelattuja otteluita kertyi 46 ja niissä 21 voittoa. Mukaan mahtui myös kaksi nollapeliä.
Kaudella 1986-87 Romano joutui taas kakkosmaalivahdin rooliin Gilles Melochen vallatessa ykkösmaalivahdin roolin. Otteluita Penguinsin paidassa kertyi 25 joista 9 voittoa. 6. maaliskuuta Penguins treidasi Romanon Boston Bruinsiin vaihdossa maalivahti Pat Rigginiin. Bostonissa ei peliaikaa Romanolle herunut kuin yhden ottelun verran. Kausi jäi sillä erää Romanon viimeiseksi NHL:ssa.
Kaudella 1987-88 Romano pelasi 16 ottelua Bruinsin AHL-farmiseura Maine Marinersin maalin suulla ja päätti kauden jälkeen suunnata pelaamaan Eurooppaan.
Kaudelle 1988-89 Romano teki sopimuksen Italian Jääkiekkoliigaan Meranon joukkueen kanssa. Seuraavalle kaudelle pelipaikka vaihtui Meranosta HC Bolzanon joukkueen maalin suulle. Bolzanon vuoden jälkeen Romano meni pelaamaan Milano Devilsin joukkueeseen. Milanossa Romano pelasi joukkueen luotto maalivahtina seuraavan neljän kauden ajan.
Kuuden Italiassa vietetyn kauden jälkeen Romano palasi vielä takaisin Pohjois-Amerikkaan. Kaudeksi 1993-94 hän teki jälleen sopimuksen Pittsburghiin. NHL-pelejä kertyi kaudella tilastoihin vain kaksi kappaletta pääosan kaudesta kuluessa IHL-farmiseura Cleveland Lumberjacksin joukkueessa. Kauden päätteeksi Romano ilmoitti lopettavansa uransa.
Ura > Maajoukkueessa

Pelattuaan neljä vuotta yhtäjaksoisesti Italiassa, Romano sai kansalaisuuden ja IIHF:n sääntöjen mukaan edustusoikeuden Italian maajoukkueeseen. Romano pelasi Italian maajoukkeen ykkösmaalivahtina vuoden 1992 Jääkiekon maailmanmestaruuskilpailuissa Prahassa. Italia sijoittui yhdellä voitollaan A-lohkon viidenneksi eikä selviytynyt näin jatkopeleihin. Viides sija tiesi myös putoamiskarsintojen välttämistä. Joukkueen viidestä ottelusta Romano pelasi kolmessa.
Rikosmuseo kertoo

| Rikosmuseo kertoo> Das Kriminalmuseum |
| --- | --- |
Tyyli:  rikossarja
Alkuperämaa:   Saksa
Alkuperäiskieli:  saksa
Verkko:   ZDF
Esitetty:  1963 – 1970
Jaksoja:  41
Tuotanto
Tuottaja(t):  Helmut Ringelmann
Aiheesta muualla
IMDb
Rikosmuseo kertoo (Das Kriminalmuseum) oli saksalainen rikossarja, jota tuotettiin vuosina 1963–1970 yhteensä 41 jaksoa, joiden pituus vaihteli tunnista 75 minuuttiin. Sarjassa esiintyi useita eri tutkijoita, joista tunnetumpana näyttelijä Erik Ode, joka aloitti myöhemmin Herbert Kellerin roolin sarjassa Komissaari vuonna 1968. Sarjan tapahtuvat sijoittuvat Müncheniin. Koko sarja on julkaistu Saksassa kolmena DVD-pakettina. Sarjan on tuottanut myöhemmin muun muassa Komissaarissa, Derrickissä, Vanhassa ketussa ja Siskassa mainetta niittänyt Helmut Ringelmann.
Richard E. Stearns

| Richard E>  Stearns |
| --- | --- |

Henkilötiedot
Syntynyt: 5. heinäkuuta 1936 (ikä 88) Caldwell, New Jersey
Koulutus ja ura
Väitöstyön ohjaaja:  Harold W. Kuhn
Tutkimusalue:  Tietojenkäsittelytiede, matematiikka ja laskennallisen kompleksisuuden teoria
Aiheesta muualla
www.cs.albany.edu/~res
Richard E. Stearns (s. 5. heinäkuuta 1936 Caldwell, New Jersey) on matemaatikko ja tietojenkäsittelytieteilijä, joka sai Juris Hartmanisin kanssa Turing-palkinnon vuonna 1993 laskennallisen kompleksisuuden teoriasta.
Hartmanis ja Stearns julkaisivat vuonna 1965 kuuluisan artikkelin On The Computational Complexity of Algorithms. Hartmanis ja Stearns olivat kiinnostuneita paljonko aikaa ja muistia erilaisiin laskuihin vaaditaan, jonka he ovat ovat nimenneet laskennalliseksi kompleksisuudeksi.
Vladimir Rodimuškin

| Mitalit> Maa:   Neuvostoliitto.Miesten soutu. Olympialaiset  | Mitalit> Maa:   Neuvostoliitto.Miesten soutu. Olympialaiset  | Mitalit> Maa:   Neuvostoliitto.Miesten soutu. Olympialaiset  | Maa:   Neuvostoliitto> Miesten soutu. |
| --- | --- | --- | --- |
|  Hopeaa | Helsinki 1952 | kahdeksikko |  |
Vladimir Aleksandrovitš Rodimuškin (ven. Владимир Александрович Родимушкин, 22. joulukuuta 1921 Moskova, Neuvosto-Venäjä – 15. tammikuuta 1986) oli Neuvostoliittoa edustanut soutaja, olympiamitalisti ja Euroopan mestari.
Rodimuškin saavutti kahdeksikossa olympiahopeaa Helsingissä 1952. Hän saavutti myös Euroopan mestaruuksia.
Ruskokirjotikka

| Ruskokirjotikka |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumalliset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Tikkalinnut Piciformes
Heimo::  Tikat Picidae
Suku::  Käpytikat Dendrocopos
Laji::  hyperythrus
Kaksiosainen nimi
 Dendrocopos hyperythrus  (Vigors, 1831) 
Synonyymit
 Hypopicus hyperythrus 
Katso myös
   Ruskokirjotikka Wikispeciesissä   Ruskokirjotikka Commonsissa 
Infobox OKNimi-testi OKIUCN-testi OK: 
Ruskokirjotikka (Dendrocopos hyperythrus) on aasialainen tikka. Sen esiintymisalue ulottuu Koillis-Pakistanista, Kashmirista ja Pohjois-Intiasta Nepaliin, Kiinaan ja Indokiinaan. Lajista tunnetaan neljä alalajia. Nicholas Aylward Vigors kuvaili lajin holotyypin Himalajan itärinteeltä vuonna 1831.
Reija Kaskiaho

Reija Kaskiaho (s. 15. marraskuuta 1976 Hamina) on suomalainen kirjailija. Häneltä on julkaistu seitsemän nuortenromaania. Kaskiahon esikoisteos, Tulitikkuihmisiä, ilmestyi vuonna 2001. Kirjailija asuu Helsingissä.
Kaskiaho on koulutukseltaan sairaanhoitaja. Hän on opiskellut nuorena myös muun muassa kaupallista alaa, luovaa ilmaisua ja lehtijournalismia.
Kaskiaho harrastaa seinäkiipeilyä ja juoksemista. Myös meditaatio ja runojen lukeminen on hänelle tärkeää.
Kaskiaho käsittelee kirjoissaan vakavia aiheita, mutta käyttää tekstissään myös huumoria. Kaskiahon esikoisteos Tulitikkuihmisiä kertoo nuorten huumeiden käytöstä. Kaskiaho on käsitellyt muissa kirjoissaan bulimiaa, koulukiusaamista, teiniraskautta, perheväkivaltaa ja homoseksuaalisuutta. Vuonna 2005 hän sai Topelius-palkinnon teiniraskautta käsittelevästä teoksestaan Rastas. Vuonna 2014 ilmestynyt Nikottelua kertoo homoseksuaalisuudesta ja siitä, millaista nuoren on yrittää elää normaalia elämää suvaitsemattomassa yhteiskunnassa.
Kaskiaholta ilmestyi nuoren naisen vakavasta vammautumisesta kertova kirja Maantiekiitäjä keväällä 2022.
Teokset

Tulitikkuihmisiä, 2001
Pientä purtavaa, 2002
Veitsenterällä, 2004
Rastas, 2005
Ajolähtö, 2006
Nikottelua, 2014
Maantiekiitäjä, 2022
Palkinnot ja tunnustukset

Topelius-palkinto 2005
Aiheesta muualla

Reija Kaskiaho kirja.fi-sivustolla (Arkistoitu – Internet Archive)
http://www.reijakaskiaho.fi/
Rape Me

| ”Rape Me” Nirvana |
| --- | --- | --- |

Singlen tiedot
 Albumilta: In Utero
 A-puoli: ”Moist Vagina”
 B-puoli: ”All Apologies”
 Äänitetty : helmikuu 1993 Pachyderm Studios, Cannon Falls, Minnesota
 Julkaistu: 6. joulukuuta 1993
 Formaatti: CDS, 7" vinyyli, 12" vinyyli, C-kasetti
 Tekijä(t): Kurt Cobain
 Tuottaja(t): Steve Albini
 Tyylilaji: grunge
 Kesto: 02.49
 Levy-yhtiö: DGC
Nirvanan muut singlet
| ”Heart-Shaped Box” 1993 | ”All Apologies / Rape Me” 1993 | ”Pennyroyal Tea” 1994 |
Rape Me on kuuluisan grungeyhtye Nirvanan vuonna 1993 julkaistu kappale. Ensimmäisen kerran se julkaistiin vuonna 1993 albumilla In Utero. Kappaleen makaaberit sanoitukset ovat herättäneet paljon huomiota.
Historia

"Rape Me" -kappaleen kirjoitti Nirvanan solisti Kurt Cobain Los Angelesissa maaliskuussa vuonna 1991, kun yhtye oli tekemässä Nevermind-albumia. Yhtye esitti kappaleen ensimmäisen kerran livenä 18. kesäkuuta vuonna 1991  Santa Cruzissa, mutta vakituisesti Nirvana alkoi soittaa kappaletta livenä kahden vuoden päästä. Aikaisissa esiintymisissä yhtye soitti kappaleessa ennen toista säkeistöä kitarasoolon.
Kappaleen äänititti ensimmäisen kerran studiossa Jack Endino lokakuussa vuonna 1992 Seattlessa. Yhtye aikoi soittaa kappaleen vuoden 1992 MTV Video Music Awardseissa Los Angelesissa tourette's-kappaleen kanssa, mutta MTV ei suostunut siihen vaan olisi halunnut yhtyeen soittavan bändin hittikappale Smells Like Teen Spiritin. Yhtye alkoi soittaa Rape Me -kappaletta, jolloin lähetys aiottiin katkaista, mutta yhtye siirtyi äkkiä Lithium-kappaleeseen.
Steve Albin äänitti kappaleen viimeisen kerran studiossa helmikuussa vuonna 1993 In Utero -albumille. Kappale oli albumin toinen single All Apologiesin kanssa vuonna 1993. Singlen B-puolen kappale on nimeltään "Moist Vagina". Kappaleesta ei tehty ikinä musiikkivideota, mutta promootiotilaisuuksiin kappaleesta kuvattiin video yhtyeen Saturday Night Live -esiintymisestä vuodelta 1993.
Toiset versiot

Liveversio kappaleesta äänitettiin 25. syyskuuta vuonna 1993, kun yhtye esitti sen Saturday Night Livessä. Se julkaistiin Saturday Night Live: The Musical Performances, Volume 2 -kokoelma-albumilla ja DVD:llä Saturday Night Live: 25 Years of Music, Volume 4.
Kappaleesta julkaistiin kaksi versiota vuonna 2004 With the Lights Out -box-setillä: Akustinen Cobainin kotona äänitetty versio ja studiodemo. Kummatkin olivat vuodelta 1992. Kummatkin julkaistiin myös vuonna 2005 Sliver: The Best of the Box -kokoelma-albumilla.
Yhtyeen soittaessa "Rape Me" -kappaleen demoa voi taustalla kuulla Cobainin tyttären Frances Bean Cobainin itkua. Charles R. Cross kertoo vuoden 2001 kirjassa Heavier Than Heaven, että Frances istui silloin hänen sylissään.
Toinen studioversio In Uteron lisäksi julkaistiin yhdessä All Apologies -singlen kanssa vuonna 1993. Kolmas studioversio julkaistiin vuonna 2002 Nirvanan Nirvana-kokoelma-albumilla.
Cover-versiot

Rape Me -kappaleen on levyttänyt myös yhdysvaltalainen cover-yhtye Richard Cheese and Lounge Against the Machine albumeilleen Lounge Against the Machine (2000) ja The Sunny Side of the Moon: The Best of Richard Cheese (2006).
The Simpsons -sarjan jaksossa ”That 90's Show” Homer Simpsonin yhtye Sadgasm esittää kappaleen eri sanoilla.
Listasijoitukset

| Vuosi | Single | Lista | Sijoitus |
| --- | --- | --- | --- |
| 1993 | Rape Me | Hawaiian Island Charts | No. 3 |
| 1994 | Rape Me | Latvian Airplay Charts | No. 12 |
| 1994 | Rape Me | Slovakian Airplay Charts | No. 16 |
| 1993 | All Apologies/Rape Me | Official French Singles Chart | No. 20 |
| 1993 | All Apologies/Rape Me | Official New Zealand Singles Chart | No. 20 |
| 1993 | All Apologies/Rape Me | Official Irish Singles Chart | No. 20 |
| 1993 | All Apologies/Rape Me | Official UK Singles Charts | No. 32 |
| 1993 | All Apologies/Rape Me | Official Australian Singles Chart | No. 58 |
| 1993 | All Apologies/Rape Me | Brasil Hot 100 | No. 94 |
Aiheesta muualla

Rape Me (Live On "Nulle Part Ailleurs", Paris, France/1994) YouTubessa
Nirvana
| --- | --- |
Studioalbumit:   Bleach  Nevermind  In Utero 
Livealbumit:   MTV Unplugged in New York  From the Muddy Banks of the Wishkah 
Kokoelmat:  Nevermind It's an Interview | Incesticide | Nirvana | Sliver: The Best of the Box
EP:t:  Blew | Hormoaning
Singlet:  "Love Buzz" | "Sliver" | "Molly's Lips" | "Here She Comes Now" | "Smells Like Teen Spirit" | "Come as You Are" | "Lithium" | "On a Plain" | "In Bloom" | "Oh, The Guilt" | "Heart-Shaped Box" | "All Apologies" | "Rape Me" | "Pennyroyal Tea" | "About a Girl (Unplugged)" | "The Man Who Sold the World (Unplugged)" | "Where Did You Sleep Last Night" | "Lake of Fire (Unplugged)" | "Aneurysm (live)" | "Drain You (live)" | "You Know You’re Right"
Video- ja box set -julkaisut:  Live! Tonight! Sold Out!! | Singles | With the Lights Out | Classic Albums - Nirvana - Nevermind
Muuta:  Nirvanan diskografia | Grunge | X-sukupolvi | Courtney Love | Frances Bean Cobain | Kurt & Courtney | Last Days | Outcesticide | Fecal Matter | Foo Fighters | Sweet 75
Rupit i Pruit

| Rupit i Pruit |
| --- | --- |

 lippu:  vaakuna
 Rupit i Pruit
 Koordinaatit: 42°01′33″N, 2°28′01″E 
Valtio:   Espanja
Itsehallintoalue:   Katalonia
Maakunta:   Barcelona
Piirikunta (comarca):  Osona
Hallinto:  
 – Hallinnon tyyppi:  Kunta
Pinta-ala:  
 – Kokonaispinta-ala:  48 km²
Väkiluku (2015):  281
Infobox OKVirheellinen NIMI-arvo: 
Rupit i Pruit (esp. Rupit y Pruït) on kunta Barcelonan maakunnassa Katalonian itsehallintoalueella Espanjassa. Kunnan asukasluku on noin 280 (2015).
Kunta muodostuu kahdesta kylästä: Rupit ja Pruit. Kylissä on hyvin säilyneitä rakennuksia 1500–1600-luvulta.
Kuvia

Església de Sant Miquel de Rupit
Església de Sant Joan de Fàbregues
Ermita de Santa Magdalena
Carrer del Fossar
Carrer del Fossar
Richard Edward Taylor

| Richard Edward Taylor |
| --- | --- |

Henkilötiedot
Syntynyt: 2. marraskuuta 1929 Medicine Hat, Kanada
Kuollut: 22. helmikuuta 2018 (88 vuotta)
Kansalaisuus:   Yhdysvaltalainen
Koulutus ja ura
Tutkinnot:  Albertan yliopisto Stanfordin yliopisto
Instituutti:  Stanfordin yliopisto
Tutkimusalue:  Fysiikka
Palkinnot:   Nobelin fysiikanpalkinto (1990)
Richard Edward Taylor CC, FRS, FRSC, (2. marraskuuta 1929 – 22. helmikuuta 2018) oli kanadalais-yhdysvaltalainen fyysikko. Hän oli mukana löytämässä kokeellisia todisteita kvarkkien olemassaolosta Stanfordin hiukkaskiihdyttimen avulla. Vuonna 1990 hän sai Nobelin fysiikanpalkinnon yhdessä Jerome Isaac Friedmanin ja Henry Way Kendallin kanssa saavutuksistaan, jotka koskivat elektronien epäelastista sirontaa atomiydinten tutkimuksessa.
Taylor suoritti perustutkintonsa Albertan yliopistossa Kanadan Edmontonissa, ja väitteli Stanfordin yliopistossa, missä hän pääsi työskentelemään Hiukkaskiihdytinkeskuksessa (Stanford Linear Accelerator Center eli SLAC). Vuoden 1971 hän vietti apurahan turvin Euroopassa CERNissä. Vuosina 1982–1986 Taylor oli SLACin tutkimusjohtajana, mutta palasi aktiivisen tutkimustyön pariin.
Roberto Soriano

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Roberto Soriano
Syntymäaika: 8. helmikuuta 1991 (ikä 33)
Syntymäpaikka: Darmstadt, Saksa
Pelipaikka: keskikenttäpelaaja
Pituus: 182 cm
Paino: 76 kg
Seura
Seura:  Bologna
Pelinumero: 21
Junioriseurat
2006–2009:  Bayern München
2009–2010:  Sampdoria
Seurat
| Vuodet | Seura | O | (M) |
| 2010–2016 |  Sampdoria | 136 | (18) |
| 2010–2011 | →  Empoli | 27 | (2) |
| 2016–2019 |  Villarreal | 55 | (10) |
| 2018–2019 | →  Torino | 11 | (0) |
| 2019 | →  Bologna | 17 | (2) |
| 2019– |  Bologna | 19 | (3) |
Maajoukkue
| 2007–2008 |  Italia U17 | 7 | (1) |
| 2009 |  Italia U18 | 4 | (0) |
| 2008–2010 |  Italia U19 | 11 | (0) |
| 2009–2011 |  Italia U21 | 15 | (2) |
| 2014–2015 |  Italia | 8 | (0) |
 Seurajoukkueuran tilastot kattavat vain kansalliset sarjat, päivitetty 23. kesäkuuta 2020.  Maajoukkueuran tilastot päivitetty 23. kesäkuuta 2020.
Roberto Soriano (s. 8. helmikuuta 1991 Darmstadt, Saksa) on saksalaissyntyinen italialainen jalkapalloilija, joka edustaa Italian Serie A:ssa pelaavaa Bolognaa. Pelipaikaltaan molempijalkainen Soriano on keskikenttäpelaaja. Hän on pelannut myös Italian jalkapallomaajoukkueessa.
Seurajoukkueura

Saksassa syntynyt Soriano aloitti jalkapallon Bayern Münchenissä, jonka juniorijoukkueita hän edusti vuoteen 2009 asti. Vuonna 2009 hän siirtyi Italiaan ja Sampdorian riveihin. Kauden 2010–2011 Soriano oli lainalla Serie B:n Empolissa, jossa hän teki 27 ottelussa kaksi maalia.
Debyytti Sampdorian paidassa tapahtui Serie B:n ottelussa lokakuussa 2011 Hellas Veronaa vastaan. Avausmaali syntyi sarjan viimeisellä kierroksella, toukokuussa 2012 AS Varesea vastaan. Kaudeksi 2012–2013 Sampdoria nousi Serie A:han ja Soriano teki pääsarjadebyyttinsä elokuussa 2012 AC Milania vastaan. Ensimmäisen pääsarjamaalinsa hän teki toisella pääsarjakaudellaan, marraskuussa 2013 SS Laziota vastaan. Hän oli seuran avainpelaajia, kunnes siirtyi kesällä 2016 espanjalaisseura Villarrealiin.
Maajoukkueura

Soriano on pelannut monissa Italian nuorten maajoukkueissa. Hän olisi voinut edustaa maajoukkuetasolla myös Saksaa, mutta valitsi Italian. Debyytti Italian A-maajoukkueessa tapahtui marraskuussa 2014 EM-karsintaottelussa Kroatiaa vastaan. Hän pelasi kahdeksan maaottelua vuosina 2014–2015.
Muuta

Soriano syntyi Darmstadtissa, Saksassa vanhemmille, jotka olivat kotoisin Italian Avellinosta. Näin ollen Soriano sai valita maajoukkueensa Italian ja Saksan väliltä. Myös Sorianon isoveli, Elia Soriano, on ammattilaisjalkapalloilija.
Vladimir Radmanović

| Vladimir Radmanović |
| --- | --- |
 Radmanović ottelussa vuonna 2011
Henkilötiedot
Koko nimi:  Vladimir Radmanović
Syntynyt: 19. marraskuuta 1980 (ikä 43) Trebinje, Jugoslavia
Kansalaisuus:   Serbia
Koripalloilija
Pelipaikka:  Iso laitahyökkääjä
Pituus:  208 cm
Paino:  107 kg
Nyk. joukkue:   Chicago Bulls
Sarja:  NBA
NBA-varaus:  12. varaus, 2001 Seattle SuperSonics
Pelaajaura
Seurajoukkueet
1997-2001 2001 2001-2006 2006 2006-2009 2009 2009-2011 2011-2012 2012:   Crvena zvezda  FMP  Seattle SuperSonics  Los Angeles Clippers  Los Angeles Lakers  Charlotte Bobcats  Golden State Warriors  Atlanta Hawks  Chicago Bulls
Aiheesta muualla
FIBA
Vladimir Radmanović (s. 19. marraskuuta 1980 Trebinje, Jugoslavia) on serbialainen koripalloilija, pelipaikaltaan pelintekijä. Hän pelaa tällä hetkellä NBA-liigan Chicago Bullsissa. Radmanović oli vuoden 2001 NBA:n varaustilaisuuden 12. varaus.
Radmanović oli mukana maailmanmestaruuden voittaneessa Jugoslavian joukkueessa vuoden 2002 koripallon maailmanmestaruuskilpailuissa.
Vladimir Putinin vuori

| --- | --- |
Tyyppi:  vuorenhuippu (en) 
Sijainti:  Kirgisia
Vuoristo:  Tienšan
Korkeus merenpinnasta:  4 446 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Vladimir Putinin vuori (kirg. Владимир Путин атындагы чоку, Vladimir Putin atındagı çoku; ven. Пик Владимира Путина, Pik Vladimira Putina) on Vladimir Putinin mukaan nimetty vuori Kirgisiassa. Vuori sai nimensä maaliskuussa 2011. Nimittämisen hyväksyi joulukuussa 2010 Almazbek Atambajev. Vuori on 4 446 metriä korkea.
Volga (täsmennyssivu)

Volga voi viitata seuraaviin:
Volga, joki Venäjällä
Volga, venäläinen automerkki
OAO Volga, venäläinen paperitehdas
Transpetro Volga, venäläinen jokilaivatankkialusyhtiö
Volga, musiikkikappale
Volga, venäläinen jääpalloseura
Volga, kaupunki Etelä-Dakotassa Yhdysvalloissa
Katso myös:
Volgajoki, joki Vuoksen vesistön Pielisen reitissä Venäjällä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Volga”, voi hakea sivunnimihaulla, laajalla sivunnimihaulla tai tekstihaulla.
Richard Eden

| Richard Eden> Henkilötiedot |
| --- | --- |
Syntynyt: 13. helmikuuta 1959 (ikä 65)  Toronto, Ontario
Näyttelijä
Aktiivisena:  1971–
Merkittävät roolit:  Brick Wallace (Santa Barbara) RoboCop (RoboCop)
Aiheesta muualla
IMDb 
Richard Eden (s. 13. helmikuuta 1959 Toronto, Ontario) on kanadalainen näyttelijä, joka tuli tunnetuksi televisiosarjan Santa Barbaran myötä 1980-luvulla. Myöhemmin Eden tunnetaan myös televisiosarjan RoboCopin myötä vuodelta 1994.
Hän on ollut naimisissa Shannon Hilen kanssa vuodesta 1993 lähtien.
Aiheesta muualla

TV.com (Arkistoitu – Internet Archive)
Roberto Soldado

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Roberto Soldado Rillo
Syntymäaika: 27. toukokuuta 1985 (ikä 39)
Syntymäpaikka: Valencia, Espanja
Pelipaikka: hyökkääjä
Pituus: 179 senttimetriä
Paino: 72 kilogrammaa
Seura
Seura: Levante
Pelinumero: –
Junioriseurat
1990–2000: Don Bosco
2000–2002: Real Madrid
Seurat
| Vuodet | Seura | O | (M) |
| 2002–2006 | Real Madrid Castilla | 120 | (63) |
| 2005–2008 | Real Madrid | 16 | (2) |
| 2006–2007 | → Osasuna (laina) | 30 | (11) |
| 2008–2010 | Getafe | 60 | (29) |
| 2010–2013 | Valencia | 101 | (59) |
| 2013–2015 | Tottenham Hotspur | 52 | (7) |
| 2015–2017 | Villarreal | 38 | (9) |
| 2017–2019 | Fenerbahçe | 47 | (15) |
| 2019–2021 | Granada | 62 | (16) |
| 2021– | Levante | 0 | (0) |
Maajoukkue
| 2001 | Espanja U15 | 2 | (0) |
| 2001–2003 | Espanja U17 | 18 | (12) |
| 2003 | Espanja U18 | 3 | (3) |
| 2002–2004 | Espanja U19 | 9 | (5) |
| 2004–2007 | Espanja U21 | 9 | (6) |
| 2007–2013 | Espanja | 12 | (7) |
 Seurajoukkueuran tilastot kattavat vain kansalliset sarjat, päivitetty 11. kesäkuuta 2021.
Roberto Soldado Rillo (s. 27. toukokuuta 1985 Valencia, Valencian maakunta, Espanja) on espanjalainen jalkapalloilija, pelipaikaltaan hyökkääjä. Hän edustaa Espanjan Primera Divisiónissa pelaavaa Levantea.
Ura

Soldado siirtyi Real Madridin junioreihin valencialaisesta Don Boscosta 13-vuotiaana. Kaudeksi 2002–2003 hän sai paikan Real Madridin B-joukkueesta ja oli mukana kun joukkue nousi kauden 2004–2005 päätteeksi takaisin Espanjan toiseksi korkeimmalle sarjatasolle Segunda Divisióniin. Kaudella 2005–2006 hän oli 19 maalillaan joukkueensa paras ja sarjan toiseksi paras maalintekijä.
Ensimmäiset minuuttinsa Real Madridin edustusjoukkueessa Soldado pelasi kauden 2004–2005 Espanjan cupissa Copa del Reyssä Tenerifeä ja Valladolidia vastaan. Ensiesiintyminen kotimaan pääsarjassa tapahtui Valenciaa vastaan 23. lokakuuta 2005. Kauden mittaan hän oli mukana 11 pääsarjaottelussa ja teki kaksi maalia. Kaudeksi 2006–2007 Soldado lainattiin Osasunaan hakemaan pääsarjakokemusta ja peliaikaa. Pelaamassaan 30 sarjaottelussa hän teki 11 maalia. UEFA Cupissa seura ylsi välieriin.
Kaudeksi 2007–2008 Soldado palasi Real Madridiin, ja teki seuran kanssa vuoteen 2012 ulottuvan jatkosopimuksen. Joukkue juhli kauden päätteeksi Espanjan pääsarjan mestaruutta, mutta Soldadolle kausi oli vaikea, sillä otteluita kertyi yhteensä vain kahdeksan kaikki kilpailut mukaan lukien. Kesällä 2008 hän siirtyi naapuriseura Getafeen, jonka kanssa hän teki neljävuotisen sopimuksen. Getafe maksoi Real Madridille neljän miljoonan euron siirtokorvauksen.
9. kesäkuuta 2010 hän siirtyi kotikaupunkinsa Valenciaan, joka maksoi hänestä noin 10 miljoonan euron siirtokorvauksen. Hänet hankittiin korvaamaan Barcelonaan lähtenyttä David Villaa. Ensiesiintymisessään joukkueessa 14. syyskuuta 2010 Mestarien liigan ottelussa Bursasporia vastaan hän onnistui maalinteossa, kun Valencia voitti ottelun lopulta selvin numeroin 4–0.
1. elokuuta 2013 Soldadon ilmoitettiin siirtyvän Tottenham Hotspuriin. Hän teki joukkueen kanssa nelivuotisen sopimuksen ja hänestä maksettiin noin 30 miljoonan euron siirtokorvaus.